4. การประกอบธุรกิจของแต่ละสายผลิตภัณฑ์

4.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัทโดยตรง คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด
และบริษัท ทรีนีตี้ อินฟอร์เมชั่น จำกัด ซึ่งบริษัท ทรีนีตี้
อินฟอร์เมชั่นจำกัดได้โอนกิจการทั้งหมดให้แก่บริษัท ทรีนีตี้ วัฒนา จำกัด (มหาชน)
และได้จดทะเบียนเลิกกิจการกับกระทรวงพาณิชย์เมื่อวันที่ 8 มิถุนายน 2554
และชำระบัญชีแล้วเสร็จเมื่อวันที่ 21ธันวาคม 2554
โดยคณะกรรมการของบริษัทจะเป็นผู้กำหนดนโยบายเพื่อให้บริษัทย่อยนำไปปฏิบัติโดยผ่านคณะกรรมการของบริษัทย่อย

นอกจากการลงทุนในบริษัทย่อยดังกล่าว บริษัทมีเงินลงทุนในบริษัทร่วมที่รับโอนจากบริษัท ทรีนีตี้
อินฟอร์เมชั่น จำกัด ได้แก่ บริษัท แอสเซท แบค โฮลดิ้งส์ จำกัด
โดยบริษัทถือหุ้นในสัดส่วนการถือหุ้นร้อยละ 49.95 บริษัท แอสเซท แบค โฮลดิ้งส์
จำกัดมีวัตถุประสงค์การจัดตั้งหลักเพื่อดำเนินธุรกิจในการลงทุนในบริษัทที่ทำหน้าที่เกี่ยวข้องกับการแปลงสินทรัพย์เป็นหลักทรัพย์ให้แก่บริษัทอื่น
(Securitization) ณ วันที่ 31 ธันวาคม 2555
บริษัทมีเงินลงทุนเผื่อขายในหลักทรัพย์จดทะเบียนตามราคาตลาดจำนวน 3.07 ล้านบาท

นโยบายการลงทุนของบริษัท

บริษัทมีนโยบายการลงทุนระยะปานกลางในหลักทรัพย์จดทะเบียนที่มีพื้นฐานและผลการดำเนินงานที่ดี
มีบทวิเคราะห์สนับสนุน และมีการลงทุนระยะยาวในบริษัทนอกตลาดที่มีแนวโน้มการเติบโตสูง
หรือธุรกิจอื่นที่สนับสนุนการดำเนินธุรกิจของบริษัทในกลุ่ม เพื่อกระจายความเสี่ยงของแหล่งรายได้
และลดผลกระทบจากความผันผวนของภาวะการซื้อขายในตลาดหลักทรัพย์
โดยรับรู้ส่วนแบ่งกำไรตลอดช่วงระยะเวลาการถือครองหุ้น
นอกจากนี้บริษัทหลักทรัพย์ยังมีการลงทุนระยะสั้นในหลักทรัพย์จดทะเบียนและสัญญาซื้อขายล่วงหน้าเพื่อค้า
ตราสารหนี้เพื่อค้าและเผื่อขายอันเป็นทางเลือกของการบริหารเงิน

นโยบายการควบคุมดูแลการลงทุน

การลงทุนในหลักทรัพย์จดทะเบียนและสัญญาซื้อขายล่วงหน้าเพื่อค้าและเผื่อขาย

คณะกรรมการบริษัทเป็นผู้พิจารณาอนุมัติวงเงินลงทุนและให้ความเห็นชอบต่อนโยบายการบริหารความเสี่ยงเกี่ยวกับการลงทุนในหลักทรัพย์และสัญญาซื้อขายล่วงหน้า
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์/ตราสาร
หรือประเภทของบัญชีเงินลงทุนของบริษัท เช่น การจัดสรรวงเงินลงทุน
การจำกัดจำนวนผลขาดทุนที่จะเกิดขึ้น การรายงานผลการลงทุน
และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท โดยมีฝ่ายบริหารความเสี่ยงและข้อมูลการจัดการ
ทำหน้าที่รายงานและติดตามการปฏิบัติงานให้อยู่ในกรอบนโยบายที่กำหนดไว้
และควบคุมแก้ไขกรณีที่การลงทุนไม่อยู่ในกรอบที่ได้รับการอนุมัติ

การจำกัดผลขาดทุนจากการลงทุน

การจำกัดผลขาดทุนสำหรับบัญชีเงินลงทุนแต่ละประเภทนั้น
แตกต่างกันขึ้นกับความเสี่ยงของรูปแบบการลงทุนและหลักทรัพย์ที่ลงทุน ตัวอย่างการจำกัดผลขาดทุน
ได้แก่

-   กำหนดให้มีผลขาดทุนยังไม่เกิดขึ้นรายหลักทรัพย์ เช่นไม่เกิน 15%
    ของต้นทุนของหลักทรัพย์แต่ละรายการ

-   กำหนดให้มีผลขาดทุนยังไม่เกิดขึ้นของพอร์ต เช่น ไม่เกินกว่าร้อยละ 15
    ของมูลค่าเงินลงทุนรวมของพอร์ต

-   กำหนดมูลค่าเงินลงทุนในหลักทรัพย์ใดหลักทรัพย์หนึ่ง เช่น ไม่เกินกว่า 15 ล้านบาท

การลงทุนในตราสารหนี้

คณะกรรมการบริษัทเป็นผู้พิจารณาอนุมัติวงเงินลงทุน
และให้ความเห็นชอบต่อนโยบายการบริหารความเสี่ยงเกี่ยวกับการลงทุนในตราสารหนี้
ในขณะที่คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุน
อนุมัติลงทุนในตราสารหนี้ในอำนาจที่ได้รับมอบหมาย และกำหนดมาตรการหรือระเบียบวิธีปฏิบัติต่าง
ๆ ในการบริหารความเสี่ยง เช่นการจำกัดจำนวนผลขาดทุนที่จะเกิดขึ้น การรายงานผลการลงทุน
และกำหนดอำนาจการดำเนินการตามจำนวนผลขาดทุนที่เกิดขึ้น
นอกจากนั้นคณะกรรมการพิจารณาการลงทุนมีหน้าที่ประเมินรวมทั้งติดตามผลการลงทุน
เพื่อรายงานต่อคณะกรรมการบริษัท

การลงทุนในหลักทรัพย์อื่น

 การลงทุนในบริษัทใดๆ ซึ่งไม่เข้าเกณฑ์การลงทุนข้างต้น กำหนดให้ผ่านการพิจารณาอนุมัติโดยคณะกรรมการบริษัทที่เกี่ยวข้องในการลงทุน และให้นำเสนอคณะกรรมการบริษัท ทรีนีตี้ วัฒนา จำกัด (มหาชน) เพื่อพิจารณาอนุมัติ รวมทั้งกำหนดเจ้าหน้าที่ที่จะติดตามประเมินผลการลงทุนเพื่อรายงานต่อคณะกรรมการบริษัท

การลงทุนในบริษัทร่วม

บริษัท แอสเซท แบค โฮลดิ้งส์ จำกัด
มีวัตถุประสงค์การจัดตั้งหลักเพื่อดำเนินธุรกิจในการลงทุนในบริษัทที่ทำหน้าที่เกี่ยวข้องกับการแปลงสินทรัพย์เป็นหลักทรัพย์ให้แก่บริษัทอื่น
(Securitization) ได้แก่บริษัทที่ออกหลักทรัพย์จากการแปลงสินทรัพย์เพื่อขายต่อนักลงทุน
และบริษัทที่ทำหน้าที่บริหารจัดการ (รายละเอียดเงินลงทุนตามหัวข้อ 5.6
เรื่องนโยบายการลงทุนในบริษัทย่อยและบริษัทร่วมและการควบคุมดูแลบริษัทย่อยและบริษัทร่วม) ทั้งนี้
นโยบายเบื้องต้นในการแปลงสินทรัพย์เป็นหลักทรัพย์ได้แก่ 1)
สินทรัพย์ที่จะนำมาแปลงเป็นหลักทรัพย์จะต้องมีมูลค่าหลักประกันที่สูงกว่ามูลค่าหลักทรัพย์ 2)
มีการกันเงินสำรองเพียงพอเพื่อชำระต้นทุน และค่าใช้จ่ายของหลักทรัพย์ 3)
มีการจัดอันดับเครดิตตราสารโดยบริษัทจัดอันดับเครดิตก่อนที่จะเสนอขายต่อนักลงทุน 4)
มีสถาบันการเงินทำหน้าที่เพื่อสนับสนุนสภาพคล่องในการชำระคืนเงินต้นของหลักทรัพย์ รวมถึง 5)
จัดให้มีการทำ interest rate swap
เพื่อประกันความเสี่ยงที่เกิดขึ้นจากความผันผวนของอัตราดอกเบี้ยจ่ายของหลักทรัพย์

เนื่องด้วยหลักทรัพย์จากการแปลงหลักทรัพย์ได้ครบกำหนดไถ่ถอนแล้ว บริษัท แอสเซท แบค โฮลดิ้งส์
จำกัด จึงได้ดำเนินการชำระบัญชีบริษัทที่ออกหลักทรัพย์ซึ่งเสร็จสิ้นในปี 2555 ได้แก่บริษัทออสเปรย์
ซีรีส์ ทู จำกัด

นโยบายการตั้งสำรองค่าเผื่อการด้อยค่าของเงินลงทุน

บริษัท ทรีนีตี้ วัฒนา จำกัด (มหาชน)
จะแสดงมูลค่าเงินลงทุนในหลักทรัพย์เพื่อค้าและเผื่อขายตามมูลค่ายุติธรรม
สำหรับการเปลี่ยนแปลงมูลค่าของหลักทรัพย์เพื่อค้าจะบันทึกเป็นรายการกำไรหรือขาดทุนในงบการเงิน
ส่วนการเปลี่ยนแปลงมูลค่าของหลักทรัพย์เผื่อขายจะบันทึกเป็นรายการแยกต่างหากในส่วนของผู้ถือหุ้น
ยกเว้นหากหลักทรัพย์เผื่อขายนั้นเกิดการด้อยค่าอย่างถาวร
บริษัทจึงบันทึกการด้อยค่านั้นในงบกำไรขาดทุนทันที

ข) บริษัทหลักทรัพย์ ทรีนีตี้ จำกัด

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

  1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ตั้งแต่เดือนมีนาคม 2545 ให้บริการด้านนายหน้าซื้อขายหลักทรัพย์
โดยมีส่วนแบ่งตลาดมูลค่าการซื้อขายหลักทรัพย์ทั้งใน SET และ MAI ในปี 2553 ปี 2554 และ ปี
2555 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+----------------------------------+-----------+-----------+-----------+
| มูลค่าการซื้อขายหลักทรัพย์              | ปี 2553    | ปี 2554    | ปี 2555    |
+----------------------------------+-----------+-----------+-----------+
| ตลาดหลักทรัพย์ฯ และ MAI (ล้านบาท)    | 7,033,974 | 7,191,481 | 7,914,567 |
+----------------------------------+-----------+-----------+-----------+
| บริษัท (ล้านบาท)                    | 140,381   | 159,514   | 159,256   |
+----------------------------------+-----------+-----------+-----------+
| ส่วนแบ่งตลาดของบริษัท (ร้อยละ)        | 1.13      | 1.28      | 1.16      |
+----------------------------------+-----------+-----------+-----------+

  ที่มา : ตลาดหลักทรัพย์แห่งประเทศไทย

บริษัทฯ ให้บริการด้านนายหน้าซื้อขายหลักทรัพย์กับลูกค้าทั้งที่เป็นบุคคลธรรมดา นิติบุคคล
และลูกค้าสถาบัน จำนวนลูกค้า ณ สิ้นปี 2555 เป็น 15,841 ราย ทั้งนี้บริษัทฯ
ได้กำหนดนโยบายในการรับลูกค้า การอนุมัติและการปรับวงเงินซื้อขายหลักทรัพย์ให้ลูกค้า
รวมถึงนโยบายในการควบคุมและติดตามการซื้อขายหลักทรัพย์และสัญญาซื้อขายล่วงหน้าของลูกค้าดังนี้

นโยบายในการรับลูกค้าและอนุมัติวงเงินให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทฯ
มีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆ ที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement หรือข้อมูลแสดงฐานะการเงินอื่น

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท งบการเงินย้อนหลัง หรือ Bank Statement

เมื่อเจ้าหน้าที่การตลาดได้ตรวจสอบความถูกต้องครบถ้วนของเอกสารและตรวจสอบความมีตัวตนของลูกค้าแล้ว
รวมทั้งประเมินความเสี่ยงด้านการฟอกเงินของลูกค้าและพิจารณาเห็นสมควรอนุมัติให้มีวงเงินซื้อขายกับบริษัทฯ
ได้
ก็จะเสนอความเห็นพร้อมกับวงเงินต่อผู้บังคับบัญชาและจัดส่งให้เจ้าหน้าที่ฝ่ายปฏิบัติการที่ดูแลงานพิจารณาเครดิต
เพื่อตรวจสอบความครบถ้วนของเอกสารการเปิดบัญชี
ตรวจสอบข้อมูลลูกค้าเพื่อการประเมินความเสี่ยงด้านการฟอกเงิน
และให้ความเห็นต่อวงเงินที่ขออนุมัติก่อนนำเสนอขออนุมัติจากผู้มีอำนาจอนุมัติตามลำดับชั้น
(โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นอกจากนั้น บริษัทฯ
จะดำเนินการประเมินวงเงินและปรับปรุงข้อมูลลูกค้าให้เป็นปัจจุบันอย่างน้อยปีละครั้งและทบทวนข้อมูลลูกค้าเพื่อประเมินความเสี่ยงด้านการฟอกเงินเป็นประจำตามระดับความเสี่ยงของลูกค้า
ในระหว่างปีหากลูกค้าต้องการปรับวงเงิน เจ้าหน้าที่จะพิจารณาประวัติการชำระเงิน
ปริมาณการซื้อขาย และรวบรวมข้อมูลเพื่อการพิจารณาวงเงินเพิ่มเติมเพื่อนำเสนอตามขั้นตอนข้างต้น

นโยบายการควบคุมและติดตามการซื้อขายหลักทรัพย์และสัญญาซื้อขายล่วงหน้าของลูกค้า 

บริษัทหลักทรัพย์ ทรีนีตี้ จำกัด
มีมาตรการควบคุมดูแลการซื้อขายหลักทรัพย์และสัญญาซื้อขายล่วงหน้าของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย ตลาดอนุพันธ์
และสำนักงานคณะกรรมการกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบซื้อขายหลักทรัพย์/สัญญาซื้อขายล่วงหน้า
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขายหลักทรัพย์/สัญญาซื้อขายล่วงหน้า
การสอบทานธุรกรรมของลูกค้าเพื่อป้องกันการฟอกเงิน
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น นอกจากนั้นบริษัทฯ ยังมีระเบียบปฏิบัติภายในต่างๆ
เพื่อควบคุมดูแลการซื้อขายและการชำระราคาของลูกค้าเพื่อไม่ให้เกิดความเสี่ยงกับบริษัทฯได้แก่
การห้ามไม่ให้ลูกค้าซื้อเพิ่มเมื่อเกิดการชำระล่าช้า
การติดตามให้ลูกค้านำเงินมาวางเพิ่มเมื่อเกิดผลขาดทุนถึงระดับที่กำหนดและเงินที่วางไว้ไม่เพียงพอ
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น ฝ่ายตรวจสอบและดูแลการปฏิบัติงานภายใน
จะดำเนินการตรวจสอบการซื้อขายของลูกค้า และการปฏิบัติงานของเจ้าหน้าที่ฝ่ายงานต่างๆ
ตามแผนงานตรวจสอบ และรายงานผลการตรวจสอบโดยตรงถึงประธานเจ้าหน้าที่บริหาร
กรรมการอำนวยการ คณะกรรมการบริษัท
และคณะกรรมการตรวจสอบตามเกณฑ์การรายงานที่กำหนด

  2) การให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

บริษัทฯ ได้กำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง โดยสรุปได้ดังนี้

นโยบายการให้กู้ยืมเพื่อซื้อหลักทรัพย์

บริษัทฯ กำหนดวงเงินให้กู้ยืมแก่ลูกค้าแต่ละรายไม่เกินร้อยละ 25 ของเงินกองทุนของบริษัทฯ
และวงเงินรวมไม่เกิน 5 เท่าของเงินกองทุน

บริษัทฯ
ได้กำหนดหลักเกณฑ์ในการพิจารณารับลูกค้าโดยวิเคราะห์ฐานะการเงินและความรู้ความเข้าใจของลูกค้าในเรื่องความเสี่ยงและวิธีการในการกู้ยืมเพื่อซื้อหลักทรัพย์
สำหรับหลักทรัพย์ที่อนุญาตให้กู้ยืม
บริษัทฯได้แต่งตั้งคณะกรรมการพิจารณาสินเชื่อเพื่อทำหน้าที่ในการพิจารณาหลักทรัพย์ที่อนุญาตให้กู้ยืมเงินโดยมีนโยบายในการคัดเลือกหลักทรัพย์ที่จะอนุญาตให้กู้ยืมจากการพิจารณาสภาพคล่องในการซื้อขายของหลักทรัพย์
ความผันผวนของราคาและปัจจัยพื้นฐานของหลักทรัพย์นั้นๆ
รวมถึงการกำหนดอัตรามาร์จิ้นของหลักทรัพย์ที่อนุญาตให้ซื้อขายตามความเสี่ยงของหลักทรัพย์เพื่อให้บริษัทฯมีหลักประกันจากลูกค้าที่เพียงพอป้องกันความเสี่ยงในการให้กู้ยืมเงิน
ในกรณีที่มีการซื้อขายหลักทรัพย์ในลักษณะกระจุกตัวในหลักทรัพย์ใดโดยพิจารณาจากวงเงินสินเชื่อรวมที่ให้ลูกค้าทุกราย
บริษัทฯ จะพิจารณาเพื่อกำหนดการห้ามซื้อหลักทรัพย์นั้นเพิ่ม

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

เมื่อลูกค้าแสดงความจำนงที่จะขอวงเงินระบบเครดิตบาลานซ์
เจ้าหน้าที่การตลาดต้องจัดให้มีข้อมูลของลูกค้าตามที่บริษัทฯ กำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
และประวัติการกู้ยืมเงินเพื่อซื้อหลักทรัพย์
ความพร้อมและความเข้าใจในการปฏิบัติตามกฎระเบียบเกี่ยวกับการกู้ยืมเงินเพื่อซื้อหลักทรัพย์
โดยให้ลูกค้าลงนามในแบบข้อชี้แจงสำหรับการเปิดบัญชีซื้อขายระบบเครดิตบาลานซ์
ก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

นโยบายการควบคุมและติดตามการวางหลักประกันและการชำระหนี้ของลูกค้า

บริษัทฯ กำหนดนโยบายการควบคุมและติดตามการซื้อขายหลักทรัพย์ของลูกค้า
และเพิ่มเติมขั้นตอนปฏิบัติในเรื่องต่อไปนี้

1.  การวางหลักประกัน การเรียกหลักประกันและการบังคับชำระหนี้

  บริษัทฯ รับเฉพาะเงินสดและหลักทรัพย์จดทะเบียนเป็นหลักประกันเท่านั้น
  และกำหนดให้เจ้าหน้าที่การตลาดและเจ้าหน้าที่ฝ่ายปฏิบัติการสอบทานความเพียงพอของหลักประกันของลูกค้าทุกวันโดยใช้ราคาหุ้นที่ซื้อขายล่าสุด
  หากต้องมีการบังคับชำระหนี้
  บริษัทฯได้ให้อำนาจฝ่ายปฏิบัติการดำเนินการบังคับขายหลักทรัพย์ของลูกค้าได้หากเจ้าหน้าที่การตลาดไม่ได้บังคับขายตามข้อกำหนดของบริษัทฯ

2.  การดูแลหลักประกันและทรัพย์สินของลูกค้า

  บริษัทฯ แยกหลักประกันของลูกค้าจากบัญชีของบริษัทฯ
  และปฏิบัติต่อทรัพย์สินของลูกค้าตามประกาศคณะกรรมการกำกับหลักทรัพย์และตลาดหลักทรัพย์

  3) การค้าหลักทรัพย์ และสัญญาซื้อขายล่วงหน้า

บริษัทฯ มีการลงทุนในตราสารหนี้ทั้งตราสารหนี้ระยะสั้นอายุไม่เกิน 90 วัน และตราสารหนี้ระยะยาว เช่น พันธบัตร หุ้นกู้ รวมถึงการลงทุนในหลักทรัพย์จดทะเบียนเพื่อค้า และลงทุนในสัญญาซื้อขายล่วงหน้า 

สำหรับปี 2555 บริษัทฯมีผลตอบแทนจากการลงทุนในตราสารทุน
สัญญาซื้อขายล่วงหน้าและตราสารหนี้ทั้งสิ้น 178.91 ล้านบาท
ซึ่งรวมทั้งกำไรขาดทุนจากการซื้อขายและรายได้ดอกเบี้ยและเงินปันผลจากการลงทุน ณ วันที่ 31
ธันวาคม 2555 บริษัทฯ มีเงินลงทุนในตราสารหนี้เพื่อค้าและเผื่อขายจำนวน 291.36 ล้านบาท
เงินลงทุนในตราสารทุนจำนวน 463.97 ล้านบาท เงินลงทุนในกองทุนรวมจำนวน 5.87 ล้านบาท
และมูลค่ายุติธรรมนอกงบดุลของสัญญาซื้อขายล่วงหน้าที่เป็นสถานะขายจำนวน 73 ล้านบาท
รวมทั้งมีมูลค่าของสัญญาขายอัตราแลกเปลี่ยนล่วงหน้า 0.09 ล้านเหรียญสหรัฐอเมริกา

นโยบายการลงทุนของบริษัทฯ

การลงทุนและการค้าหลักทรัพย์และสัญญาซื้อขายล่วงหน้าของบริษัทฯ
สามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

4. หลักทรัพย์จดทะเบียนในตลาดหลักทรัพย์ / สัญญาซื้อขายล่วงหน้า

5. หลักทรัพย์มิใช่หลักทรัพย์จดทะเบียนในตลาดหลักทรัพย์

  6. หลักทรัพย์ประเภทอื่นนอกเหนือจากข้างต้น

บริษัทฯ มีนโยบายการลงทุนและค้าหลักทรัพย์และสัญญาซื้อขายล่วงหน้าที่มีสภาพคล่องสูง โดยบริษัทฯ
จะทำการศึกษาและคัดเลือกหลักทรัพย์ที่มีพื้นฐานและผลการดำเนินงานที่ดี
และ/หรือได้รับผลตอบแทนที่ดีตามสภาพของตลาด
โดยลักษณะการลงทุนและค้าหลักทรัพย์และสัญญาซื้อขายล่วงหน้าจะขึ้นกับสภาวะตลาด
สำหรับการลงทุนในสัญญาซื้อขายล่วงหน้า บริษัทฯ ได้ทำหน้าที่เป็นผู้ดูแลสภาพคล่อง (Market
Maker) ของตลาดอนุพันธ์ นอกเหนือจากการลงทุนเพื่อบริษัทฯ

นโยบายการควบคุมดูแลการลงทุน

คณะกรรมการบริษัท ทรีนีตี้ วัฒนา จำกัด (มหาชน)
จะเป็นผู้อนุมัติวงเงินลงทุนของบริษัทและบริษัทในกลุ่ม
รวมทั้งอนุมัติระเบียบวิธีปฏิบัติและการบริหารความเสี่ยงเกี่ยวกับการลงทุน
นอกจากนั้นได้แต่งตั้งคณะกรรมการพิจารณาการลงทุน
เพื่อควบคุมดูแลการลงทุนให้เป็นไปตามระเบียบและขั้นตอนปฏิบัติที่ได้รับอนุมัติ
และควบคุมกำกับดูแลความเสี่ยงในการลงทุนให้เหมาะสม
รวมถึงการพิจารณาอนุมัติกรอบการลงทุนของผู้ดูแลบัญชีเงินลงทุนของบริษัท
(โปรดดูรายละเอียดในส่วนที่ 1 ข้อ 8 หัวข้อคณะกรรมการพิจารณาการลงทุน)
และจัดให้มีฝ่ายบริหารความเสี่ยงและข้อมูลการจัดการ
ซึ่งทำหน้าที่ติดตามควบคุมให้มีการรายงานและแก้ไขกรณีที่การลงทุนไม่อยู่ในกรอบที่ได้รับการอนุมัติ

นโยบายการตั้งสำรองค่าเผื่อการด้อยค่าของเงินลงทุน

บริษัทหลักทรัพย์ ทรีนีตี้ จำกัด
มีนโยบายการบันทึกเงินลงทุนและการตั้งสำรองค่าเผื่อการด้อยค่าตามหลักเกณฑ์ของสำนักงาน
ก.ล.ต. และเกณฑ์ของบริษัท ทรีนีตี้ วัฒนา จำกัด (มหาชน)

  4) การเป็นที่ปรึกษาการลงทุน

บริษัทฯ ให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า ปัจจุบันบริษัทฯ
ยังไม่มีการคิดค่าธรรมเนียมในการให้คำปรึกษาการลงทุนแต่อย่างใด บริษัทฯ
ได้รับความเห็นชอบระบบงานที่ปรึกษาการลงทุนแล้วตั้งแต่เมื่อวันที่ 5 พฤศจิกายน 2546 ดังนั้น
บริษัทฯ สามารถให้คำแนะนำผ่านสื่อต่างๆได้ ในฐานะที่ปรึกษาการลงทุน

  5) การจัดจำหน่ายหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
โดยมีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน ก.ล.ต.
และมีคุณสมบัติเป็นผู้ควบคุมการปฏิบัติงาน ก่อนที่บริษัทฯจะรับเป็นผู้จัดจำหน่ายหลักทรัพย์รายใด
จะต้องผ่านการพิจารณาและวิเคราะห์รายละเอียดเกี่ยวกับหลักทรัพย์ ราคาเสนอขาย สภาวะตลาด
และทดสอบความต้องการของลูกค้าและผู้ลงทุน จากนั้นจึงนำเสนอผู้มีอำนาจอนุมัติตามลำดับชั้น เช่น
ผู้บริหารฝ่าย กรรมการอำนวยการ คณะกรรมการจัดการการรับประกันการจัดจำหน่าย

  6) การให้บริการยืมและให้ยืมหลักทรัพย์

เดือนมกราคม 2548 บริษัทหลักทรัพย์ ทรีนีตี้ จำกัด
ได้รับใบอนุญาตประกอบธุรกิจยืมและให้ยืมหลักทรัพย์
โดยมีขอบเขตจำกัดเฉพาะการยืมและให้ยืมหลักทรัพย์เพื่อส่งมอบหลักทรัพย์ที่จัดสรรเกินจำนวนในการจัดจำหน่ายหลักทรัพย์

ต่อมาเมื่อวันที่ 28 พฤศจิกายน 2551 บริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้สามารถดำเนินธุรกิจการยืมและให้ยืมหลักทรัพย์เต็มรูปแบบ
โดยสามารถเป็นตัวแทนของผู้ยืมและผู้ให้ยืม หรือเป็นคู่สัญญาในการยืมและให้ยืมหลักทรัพย์กับลูกค้าได้

บริษัทฯ ได้เปิดให้บริการกับลูกค้าในเดือนมกราคม 2552
ก่อนการดำเนินการเพื่อให้บริการยืมและให้ยืมหลักทรัพย์ บริษัทฯ
จะวิเคราะห์ความเสี่ยงของคู่สัญญาให้แน่ใจว่าในการยืมและให้ยืมดังกล่าว
คู่สัญญาสามารถส่งมอบหลักทรัพย์ให้บริษัทฯ ได้ และบริษัทฯ
จะต้องดำรงหลักประกันให้แก่ผู้ให้ยืมตลอดระยะเวลาที่ยืมตามที่สำนักงาน ก.ล.ต. กำหนด
รวมทั้งจัดเตรียมหลักทรัพย์เพื่อคืนให้ผู้ให้ยืมได้ตามกำหนดเวลาอย่างครบถ้วน

ณ สิ้นปี 2555 มีลูกค้าเปิดบัญชีเพื่อธุรกรรมการยืมและให้ยืมหลักทรัพย์จำนวน 248 ราย

  7) การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี โดยจะสิ้นสุดในวันที่ 7 สิงหาคม 2560 ปัจจุบันบริษัทฯ
มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน 11 คน
ซึ่งในจำนวนนี้มีคุณสมบัติเป็นผู้ควบคุมการปฏิบัติงานจำนวน 4 คน

นอกจากนี้ บริษัทฯ ยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน
รายละเอียดของบริการที่ปรึกษาทางการเงินสามารถดูได้จากหัวข้อ ค) บริษัท ทรีนีตี้ แอ๊ดไวซอรี่
2001 จำกัด

  8) การจัดการกองทุนส่วนบุคคล

บริษัทหลักทรัพย์ ทรีนีตี้ จำกัด ได้รับใบอนุญาตประกอบธุรกิจจัดการกองทุนส่วนบุคคลในเดือนสิงหาคม
2548 และเริ่มประกอบธุรกิจในเดือนพฤศจิกายน 2548 โดยบริษัทฯ จัดให้มีระบบงานที่มีความพร้อม
มีการแบ่งแยกหน้าที่ระหว่างผู้จัดการกองทุน และฝ่ายปฏิบัติการที่ชัดเจนและเหมาะสม
โดยฝ่ายปฏิบัติการจะเป็นผู้ดูแลและติดต่อกับผู้รับฝากทรัพย์สิน รวมทั้งตรวจสอบรายการ
จัดทำรายงาน และกระทบยอดทรัพย์สินกับผู้รับฝากทรัพย์สิน ในการควบคุมดูแลการลงทุน
คณะกรรมการบริษัทฯ
ได้มอบหมายให้คณะกรรมการจัดการกองทุนส่วนบุคคลเป็นผู้ดูแลและกำหนดกรอบการลงทุนที่เหมาะสม
รวมทั้งประเมินผลการลงทุนในภาพรวมเพื่อให้คำแนะนำการลงทุนที่เหมาะสม
(โปรดดูรายละเอียดในส่วนที่ 1 ข้อ 8 หัวข้อคณะกรรมการจัดการกองทุน)

ณ วันที่ 31 ธันวาคม 2555 บริษัทฯ มีลูกค้าที่ใช้บริการการจัดการกองทุนส่วนบุคคลจำนวน 57 ราย
โดยมีมูลค่าสินทรัพย์สุทธิรวมเพิ่มขึ้นจาก 1,014 ล้านบาทเมื่อสิ้นปี 2554 เป็น 1,374 ล้านบาท ณ
สิ้นปี 2555

  9) การเป็นตัวแทนขายและรับซื้อหน่วยลงทุน

บริษัทหลักทรัพย์ ทรีนีตี้
จำกัดเป็นตัวแทนขายและรับซื้อหน่วยลงทุนให้กับบริษัทหลักทรัพย์จัดการกองทุน(บลจ.) 6 แห่ง ได้แก่
บลจ. กสิกรไทย บลจ. กรุงศรี บลจ. กรุงไทย บลจ.ทิสโก้ บลจ. วรรณ และบลจ. ยูโอบี

หน่วยงานนี้ถือเป็นบริการเสริมที่บริษัทฯจัดไว้บริการลูกค้า
การเป็นตัวแทนขายและรับซื้อหน่วยลงทุนช่วยให้บริษัทฯ มีบริการที่หลากหลาย
สามารถจัดสรรการลงทุนให้ลูกค้าได้อย่างมีประสิทธิภาพ และกระจายความเสี่ยงได้ดียิ่งขึ้น
นอกจากนี้ เป็นช่องทางที่ลูกค้าสามารถเลือกลงทุนในสินทรัพย์ประเภทต่างๆได้ง่ายและสะดวกยิ่งขึ้น

  10) การเป็นตัวแทนซื้อขายสัญญาซื้อขายล่วงหน้า

บริษัทหลักทรัพย์ ทรีนีตี้ จำกัด
ได้รับใบอนุญาตประกอบธุรกิจการเป็นตัวแทนซื้อขายสัญญาซื้อขายล่วงหน้าเมื่อวันที่ 31 กรกฎาคม
2551 และเริ่มดำเนินธุรกิจ เมื่อวันที่ 1 ธันวาคม 2551

บริษัทฯ มีส่วนแบ่งตลาดมูลค่าการซื้อขายหลักทรัพย์ในปี 2553 ปี 2554 และปี 2555 ดังนี้

ตารางแสดงส่วนแบ่งตลาดปริมาณการซื้อขายสัญญาซื้อขายล่วงหน้า

+---------------------------------+-----------+-----------+-----------+
| ปริมาณการซื้อขาย                   | ปี 2553    | ปี 2554    | ปี 2555    |
|                                 |           |           |           |
| (สัญญา)                          |           |           |           |
+---------------------------------+-----------+-----------+-----------+
| ตลาดอนุพันธ์                       | 4,519,436 | 1         | 1         |
|                                 |           | 0,027,116 | 0,457,928 |
+---------------------------------+-----------+-----------+-----------+
| บริษัทหลักทรัพย์ ทรีนีตี้ จำกัด           | 551,623   | 1,033,224 | 874,757   |
+---------------------------------+-----------+-----------+-----------+
| ส่วนแบ่งตลาดของบริษัท (ร้อยละ)       | 6.10      | 5.15      | 4.18      |
+---------------------------------+-----------+-----------+-----------+

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ตารางแสดงปริมาณการซื้อขายของตลาดอนุพันธ์ แยกตามประเภทผลิตภัณฑ์

+---+---+------+---------+-------+---------+-------+----------+--------+
| ป |   |      | ปี 2553  |       | ปี 2554  |       | ปี 2555   |        |
| ร |   |      |         |       |         |       |          |        |
| ิม |   |      |         |       |         |       |          |        |
| า |   |      |         |       |         |       |          |        |
| ณ |   |      |         |       |         |       |          |        |
| ก |   |      |         |       |         |       |          |        |
| า |   |      |         |       |         |       |          |        |
| ร |   |      |         |       |         |       |          |        |
| ซ |   |      |         |       |         |       |          |        |
| ื้อ |   |      |         |       |         |       |          |        |
| ข |   |      |         |       |         |       |          |        |
| า |   |      |         |       |         |       |          |        |
| ย |   |      |         |       |         |       |          |        |
|   |   |      |         |       |         |       |          |        |
| ( |   |      |         |       |         |       |          |        |
| ส |   |      |         |       |         |       |          |        |
| ัญ |   |      |         |       |         |       |          |        |
| ญ |   |      |         |       |         |       |          |        |
| า |   |      |         |       |         |       |          |        |
| ) |   |      |         |       |         |       |          |        |
+---+---+------+---------+-------+---------+-------+----------+--------+
|   |   |      | จำ      | ร้อยละ | จำ      | ร้อยละ | จ        | ร้อยละ  |
|   |   |      | นวนสัญญา |       | นวนสัญญา |       | ำนวนสัญญา |        |
+---+---+------+---------+-------+---------+-------+----------+--------+
|   | ฟ |      | 4,      | 9     | 9,      | 9     | 10       | 99.48% |
|   | ิว |      | 412,119 | 7.63% | 919,123 | 8.92% | ,403,871 |        |
|   | เ |      |         |       |         |       |          |        |
|   | จ |      |         |       |         |       |          |        |
|   | อ |      |         |       |         |       |          |        |
|   | ร |      |         |       |         |       |          |        |
|   | ์ส |      |         |       |         |       |          |        |
+---+---+------+---------+-------+---------+-------+----------+--------+
|   | - |      | -       | -     | 3,320   | 0.03% | 147,823  | 1.41%  |
|   | น |      |         |       |         |       |          |        |
|   | ้ำ |      |         |       |         |       |          |        |
|   | ม |      |         |       |         |       |          |        |
|   | ัน |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 971,423 | 2     | 3,      | 3     | 3        | 34.83% |
|   | ท |      |         | 1.49% | 989,278 | 9.78% | ,642,605 |        |
|   | อ |      |         |       |         |       |          |        |
|   | ง |      |         |       |         |       |          |        |
|   | ค |      |         |       |         |       |          |        |
|   | ำ |      |         |       |         |       |          |        |
+---+---+------+---------+-------+---------+-------+----------+--------+
|   | - |      | -       | -     | 31,567  | 0.31% | 14,590   | 0.14%  |
|   | เ |      |         |       |         |       |          |        |
|   | ง |      |         |       |         |       |          |        |
|   | ิน |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 41      | 0     | 429     | 0     | 27       | 0.00%  |
|   | อ |      |         | .001% |         | .004% |          |        |
|   | ัต |      |         |       |         |       |          |        |
|   | ร |      |         |       |         |       |          |        |
|   | า |      |         |       |         |       |          |        |
|   | ด |      |         |       |         |       |          |        |
|   | อ |      |         |       |         |       |          |        |
|   | ก |      |         |       |         |       |          |        |
|   | เ |      |         |       |         |       |          |        |
|   | บ |      |         |       |         |       |          |        |
|   | ี้ย |      |         |       |         |       |          |        |
+---+---+------+---------+-------+---------+-------+----------+--------+
|   | - |      |         |       |         |       | 396,138  | 3.79%  |
|   | U |      |         |       |         |       |          |        |
|   | S |      |         |       |         |       |          |        |
|   | D |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 969,353 | 2     | 1,      | 1     | 2        | 20.73% |
|   | S |      |         | 1.45% | 578,092 | 5.74% | ,168,037 |        |
|   | i |      |         |       |         |       |          |        |
|   | n |      |         |       |         |       |          |        |
|   | g |      |         |       |         |       |          |        |
|   | l |      |         |       |         |       |          |        |
|   | e |      |         |       |         |       |          |        |
|   | S |      |         |       |         |       |          |        |
|   | t |      |         |       |         |       |          |        |
|   | o |      |         |       |         |       |          |        |
|   | c |      |         |       |         |       |          |        |
|   | k |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 2,      | 5     | 4,      | 4     | 4        | 38.58% |
|   | S |      | 471,302 | 4.68% | 316,437 | 3.05% | ,034,460 |        |
|   | E |      |         |       |         |       |          |        |
|   | T |      |         |       |         |       |          |        |
|   | 5 |      |         |       |         |       |          |        |
|   | 0 |      |         |       |         |       |          |        |
|   | I |      |         |       |         |       |          |        |
|   | n |      |         |       |         |       |          |        |
|   | d |      |         |       |         |       |          |        |
|   | e |      |         |       |         |       |          |        |
|   | x |      |         |       |         |       |          |        |
+---+---+------+---------+-------+---------+-------+----------+--------+
|   | อ |      | 107,317 | 2.37% | 107,993 | 1.08% | 54,057   | 0.52%  |
|   | อ |      |         |       |         |       |          |        |
|   | ป |      |         |       |         |       |          |        |
|   | ช |      |         |       |         |       |          |        |
|   | ั่น |      |         |       |         |       |          |        |
+---+---+------+---------+-------+---------+-------+----------+--------+
|   | - |      | 107,317 | 2.37% | 107,993 | 1.08% | 54,057   | 0.52%  |
|   | S |      |         |       |         |       |          |        |
|   | E |      |         |       |         |       |          |        |
|   | T |      |         |       |         |       |          |        |
|   | 5 |      |         |       |         |       |          |        |
|   | 0 |      |         |       |         |       |          |        |
|   | I |      |         |       |         |       |          |        |
|   | n |      |         |       |         |       |          |        |
|   | d |      |         |       |         |       |          |        |
|   | e |      |         |       |         |       |          |        |
|   | x |      |         |       |         |       |          |        |
+---+---+------+---------+-------+---------+-------+----------+--------+
|   |   | -    | 55,166  | 1.22% | 52,562  | 0.52% | 24,317   | 0.23%  |
|   |   | Call |         |       |         |       |          |        |
+---+---+------+---------+-------+---------+-------+----------+--------+
|   |   | -    | 52,151  | 1.15% | 55,431  | 0.55% | 29,740   | 0.28%  |
|   |   | Put  |         |       |         |       |          |        |
+---+---+------+---------+-------+---------+-------+----------+--------+
|   | ร |      | 4,      | 10    | 10,     | 10    | 10       | 1      |
|   | ว |      | 519,436 | 0.00% | 027,116 | 0.00% | ,457,928 | 00.00% |
|   | ม |      |         |       |         |       |          |        |
|   | ( |      |         |       |         |       |          |        |
|   | ส |      |         |       |         |       |          |        |
|   | ัญ |      |         |       |         |       |          |        |
|   | ญ |      |         |       |         |       |          |        |
|   | า |      |         |       |         |       |          |        |
|   | ) |      |         |       |         |       |          |        |
+---+---+------+---------+-------+---------+-------+----------+--------+

ในปี 2555 ส่วนแบ่งการตลาดของบริษัทฯ ลดลงจากร้อยละ 5.15 ในปี 2554 เป็นร้อยละ 4.18
โดยเป็นอันดับ 9 ของปริมาณการซื้อขายรวมของตลาดอนุพันธ์ ทั้งนี้
การเพิ่มขึ้นของปริมาณการซื้อขายของตลาดอนุพันธ์
โดยหลักเกิดจากความนิยมในการลงทุนสัญญาซื้อขายล่วงหน้าที่อ้างอิงหุ้นรายตัว (Single Stock
Futures) และที่อ้างอิงน้ำมัน (Oil Futures) ที่มีมากขึ้นตามลำดับ
ขณะที่การลงทุนสัญญาซื้อขายล่วงหน้าที่อ้างอิง SET50 Index (SET50 Index Futures)
และที่อ้างอิงทองคำ (Gold Futures) มีปริมาณการซื้อขายที่ชะลอตัวลงเล็กน้อย

บริษัทฯ ให้บริการด้านตัวแทนซื้อขายสัญญาซื้อขายล่วงหน้ากับลูกค้า
โดยเน้นกลุ่มลูกค้าบุคคลธรรมดาเป็นหลัก ทั้งนี้บริษัทฯ ได้กำหนดนโยบายในการรับลูกค้า
การอนุมัติและการปรับวงเงินซื้อขายสัญญาซื้อขายล่วงหน้าให้ลูกค้า
รวมถึงนโยบายในการควบคุมและติดตามการซื้อขายสัญญาซื้อขายล่วงหน้าของลูกค้าเช่นเดียวกับการเป็นนายหน้าซื้อขายหลักทรัพย์
แต่โดยที่การซื้อขายสัญญาซื้อขายล่วงหน้ามีความเสี่ยงที่สูงกว่า บริษัทฯ
จึงจัดให้มีแบบสอบถามเพื่อให้เจ้าหน้าที่การตลาดใช้ในการพิจารณาและประเมินความรู้ความเข้าใจของลูกค้าเพิ่มเติม
รวมทั้งให้ลูกค้าลงนามในข้อชี้แจงสำหรับการเปิดบัญชีซื้อขายสัญญาซื้อขายล่วงหน้าก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชี
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

  11) การให้บริการงานสนับสนุนแก่บริษัทในกลุ่ม

บริษัทหลักทรัพย์ ทรีนีตี้ จำกัด ให้บริการเกี่ยวกับด้านการเงินและบัญชี ตรวจสอบ คอมพิวเตอร์
และทรัพยากรบุคคล รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด โดยบริษัทฯ
ได้มีการทำสัญญาระหว่างกันดังนี้

สัญญา ระหว่าง บริษัทหลักทรัพย์ ทรีนีตี้ จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัทหลักทรัพย์ ทรีนีตี้ จำกัด : ผู้ให้บริการ                      |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2554 จำนวน 600,000 บาท                    |
+--------------+-------------------------------------------------------+

สัญญา ระหว่าง บริษัทหลักทรัพย์ ทรีนีตี้ จำกัด กับ บริษัท ทรีนีตี้ วัฒนา จำกัด (มหาชน)

+--------------+-------------------------------------------------------+
| คู่สัญญา:       | บริษัทหลักทรัพย์ ทรีนีตี้ จำกัด : ผู้ให้บริการ                      |
|              |                                                       |
|              | บริษัท ทรีนีตี้ วัฒนา จำกัด (มหาชน) : ผู้รับบริการ                |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการประชาสัมพันธ์ และงานธุรการ            |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2554 จำนวน 600,000 บาท                    |
+--------------+-------------------------------------------------------+

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ โดยบริษัทฯ
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี โดยจะสิ้นสุดความเห็นชอบในวันที่ 21 พฤษภาคม 2559 ปัจจุบัน บริษัทฯ
มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน 1 คน
และมีคุณสมบัติเป็นผู้ควบคุมการปฏิบัติงานจำนวน 1 คน ในการให้บริการ
บริษัทจะปฏิบัติงานร่วมกับทีมงานวานิชธนกิจที่สังกัดบริษัทหลักทรัพย์ ทรีนีตี้ จำกัด
โดยมีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาทางการเงินในโครงการแปลงสินทรัพย์เป็นหลักทรัพย์
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆ ที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทฯ
อีกในอนาคต

นอกจากนี้ บริษัทฯ ยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน

4.2 การตลาดและภาวะการแข่งขัน

4.2.1 ภาวะตลาดและการแข่งขันในธุรกิจหลักทรัพย์

ปี 2555
แม้ภาวะตลาดหุ้นไทยยังคงต้องเผชิญกับความกังวลเกี่ยวกับปัญหาวิกฤติหนี้สาธารณะในยุโรปอยู่ต่อเนื่อง
แต่ด้วยความพยายามในการดำเนินนโยบายการเงินแบบผ่อนคลายในหลายประเทศเพื่อกระตุ้นการฟื้นตัวทางศรษฐกิจและเรียกความเชื่อมั่นของนักลงทุน
บวกกับ ดัชนีชี้นำเศรษฐกิจของสหรัฐฯ ส่วนใหญ่เริ่มส่งสัญญาณการฟื้นตัว
ขณะเดียวกันกับที่ภาวะเศรษฐกิจไทยมีอัตราการขยายตัวที่ดี
หลังรัฐบาลออกมาตรการกระตุ้นเศรษฐกิจ อาทิเช่น การลดภาษีนิติบุคคล นโยบายรถคันแรก
การปรับขึ้นค่าจ้างขั้นต่ำ เป็นต้น ซึ่งสามารถสร้างความเชื่อมั่นให้กับนักลงทุนได้ จึงส่งผลให้ในปี
2555 มูลค่าการซื้อขายหลักทรัพย์ (รวม SET และ MAI) เฉลี่ยต่อวันอยู่ที่ 32,304 ล้านบาท
เพิ่มขึ้นในอัตราร้อยละ 9.6 เมื่อเทียบกับมูลค่าการซื้อขายเฉลี่ยต่อวันในปี 2554
ซึ่งนับเป็นการสร้างสถิติมีมูลค่าการซื้อขายหลักทรัพย์เฉลี่ยสูงสุดตั้งแต่ก่อตั้งตลาดหลักทรัพย์แห่งประเทศไทย
(ตลท.) ขึ้นมาในปี 2518 ส่วนดัชนีตลาดหลักทรัพย์ (SET Index)
แม้ระหว่างปีจะปรับตัวผันผวนขึ้นลงไปตามปัจจัยต่างๆ ข้างต้นบ้าง แต่ ณ วันทำการสุดท้ายของปี
25545 SET Index อยู่ที่ 1,391.93 จุด เพิ่มขึ้นจาก 1,025.32 จุด ณ วันทำการสุดท้ายของปี
2554 หรือเพิ่มขึ้นสูงถึงอัตราร้อยละ 36

+----+-----------------------------------------------------------------+
| C  | SET Index และมูลค่าการซื้อขายของตลาดหุ้นไทย (รวม SET และ MAI)         |
| ha | เฉลี่ยต่อวัน - รายปี                                                 |
| rt |                                                                 |
+----+-----------------------------------------------------------------+
| [] |                                                                 |
+----+-----------------------------------------------------------------+

ที่มา: ตลาดหลักทรัพย์แห่งประเทศไทย

เมื่อพิจารณามูลค่าการซื้อขายหลักทรัพย์ (รวม SET และ MAI) แยกตามประเภทนักลงทุน พบว่า
ในปี 2555 นักลงทุนต่างประเทศ นักลงทุนรายย่อยในประเทศ และบัญชีบริษัทหลักทรัพย์
(Proprietary Trading) ต่างมีบทบาทที่ปรับตัวดีขึ้น โดยมีมูลค่าการซื้อขายเพิ่มขึ้นจากปี 2554
ร้อยละ 17.1, 9.5 และ 8.5 ตามลำดับ ส่วนนักลงทุนสถาบันในประเทศกลับมีบทบาทลดลง
โดยมีมูลค่าการซื้อขายลดลงจากปี 2554 ร้อยละ 2.5
ส่งผลให้สัดส่วนมูลค่าการซื้อขายหลักทรัพย์ของแต่ละประเภทนักลงทุนเมื่อเทียบกับปี 2554
เป็นดังกราฟด้านล่าง

  -------- --------------------------------------------------------------
  Chart    สัดส่วนมูลค่าการซื้อขายหลักทรัพย์ของนักลงทุนแต่ละประเภท

  []       
  -------- --------------------------------------------------------------

  ที่มา: ตลาดหลักทรัพย์แห่งประเทศไทย

ทั้งนี้โดยรวมตลอดปี 2555 นักลงทุนรายย่อยและสถาบันในประเทศ มีสถานะเป็นผู้ขายสุทธิ 59,166
ล้านบาท และ 24,916 ล้านบาท ตามลำดับ ขณะที่นักลงทุนต่างประเทศและบัญชีบริษัทหลักทรัพย์
มีสถานะเป็นผู้ซื้อสุทธิ 76,897 ล้านบาท และ 7,185 ล้านบาท ตามลำดับ

  -------- --------------------------------------------------------------
  Chart    มูลค่าซื้อขายหลักทรัพย์สุทธิของนักลงทุนแต่ละประเภท

  []       
  -------- --------------------------------------------------------------

ที่มา: ตลาดหลักทรัพย์แห่งประเทศไทย

ตารางสรุปภาวะหลักทรัพย์

  ---------------------------------------------------------------------------
                                         2553        2554        2555
  -------------------------------------- ----------- ----------- ------------
  ดัชนีตลาดหลักทรัพย์ (จุด)                    1,032.76    1,025.32    1,391.93

  มูลค่าหลักทรัพย์ตามราคาตลาด (ล้านบาท)        8,389,812   8,485,006   11,964,465

  มูลค่าการซื้อขายหลักทรัพย์รวม (ล้านบาท)        7,033,974   7,191,481   7,914,567

  มูลค่าการซื้อขายหลักทรัพย์เฉลี่ยต่อวัน (ล้านบาท)   29,066      29,473      32,304

  อัตราเงินปันผลตอบแทน (ร้อยละ)              2.92        3.72        2.98

  อัตราส่วนราคาปิดต่อกำไรต่อหุ้น (เท่า)          15.35       12.07       18.25

  จำนวนบริษัทจดทะเบียน (บริษัท)               539         544         558

  จำนวนบริษัทจดทะเบียนใหม่ (IPO) (บริษัท) *    11          12          18

  มูลค่าบริษัทจดทะเบียนใหม่ ณ ราคา IPO         52,461      26,703      68,205
  (ล้านบาท)                                                       
  ---------------------------------------------------------------------------

  * จำนวนและมูลค่าของบริษัทจดทะเบียนใหม่ ในตลาดหลักทรัพย์แห่งประเทศไทย
  และตลาดหลักทรัพย์ MAI

  ที่มา : ตลาดหลักทรัพย์แห่งประเทศไทย

  --------- -------------------------------------------------------------
  Chart     ส่วนแบ่งการตลาดของบริษัทสมาชิก

  []        
  --------- -------------------------------------------------------------

ที่มา: ตลาดหลักทรัพย์แห่งประเทศไทย

ในปี 2555 มีบริษัทสมาชิกที่ได้รับใบอนุญาตเป็นนายหน้าซื้อขายหลักทรัพย์ 32 แห่ง
โดยการเพิ่มขึ้นของสัดส่วนมูลค่าการซื้อขายหลักทรัพย์ของนักลงทุนต่างประเทศ
ทำให้ส่วนแบ่งการตลาดของบริษัทหลักทรัพย์ที่มีฐานลูกค้าส่วนใหญ่เป็นลูกค้าต่างประเทศยังปรับตัวเพิ่มขึ้นอย่างเห็นได้ชัด
เช่น CS, UBS, UOBKHST และ DBSV
ขณะที่บริษัทหลักทรัพย์ที่มีฐานลูกค้ารายย่อยเป็นหลักมีส่วนแบ่งการตลาดปรับลดลง

สำหรับ บริษัทหลักทรัพย์ ทรีนีตี้ จำกัด
ซึ่งมีกลุ่มลูกค้าเป้าหมายเป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป ในปี 2555
มีส่วนแบ่งตลาดลดลงจากร้อยละ 1.28 ในปี 2554 เป็นร้อยละ 1.16
โดยกลุ่มลูกค้าดังกล่าวมีมูลค่าการซื้อขายลดลงจากปี 2554 คิดเป็นร้อยละ 4.90
ในขณะที่ลูกค้าต่างประเทศของบริษัทฯ มีการซื้อขายเพิ่มขึ้นร้อยละ 192.38 โดยลูกค้าของบริษัทฯ
จะซื้อขายหลักทรัพย์ด้วยเงินสดคิดเป็นสัดส่วนร้อยละ 63.84
และซื้อขายด้วยบัญชีเครดิตบาลานซ์ในสัดส่วนร้อยละ 18.20
สำหรับการซื้อขายหลักทรัพย์ผ่านบัญชีอินเทอร์เน็ต ก็มีสัดส่วนร้อยละ 17.96 ทั้งนี้
ในช่วงที่ผ่านมาบริษัทฯ ไม่มีการพึ่งพิงลูกค้ารายใดรายหนึ่งเกิน 10% ของรายได้รวม

ตารางแสดงมูลค่าซื้อขายของลูกค้าแยกตามประเภทของลูกค้า

หน่วย : ล้านบาท

  -----------------------------------------------------------------------------------
  ประเภทลูกค้า       ปี 2553                 ปี 2554                ปี 2555       
  ---------------- ------------ --------- ------------ -------- ------------ --------
                   มูลค่าซื้อขาย    ร้อยละ     มูลค่าซื้อขาย    ร้อยละ    มูลค่าซื้อขาย    ร้อยละ

  รายย่อยในประเทศ   118,755.78   84.62     132,651.14   83.66    126,144.26   79.24

  สถาบันในประเทศ    19,003.29    13.54     24,348.83    14.83    26,008.73    16.34

  ลูกค้าต่างประเทศ    2,579.18     1.84      2,410.12     1.51     7,046.82     4.43

  รวม              140,338.25   100.00    159,410.09   100.00   159,199.81   100.00
  -----------------------------------------------------------------------------------

ตารางแสดงมูลค่าซื้อขายของลูกค้าแยกตามประเภทบัญชี

หน่วย : ล้านบาท

  ----------------------------------------------------------------------------------
  ประเภทบัญชี        ปี 2553                ปี 2554                ปี 2555       
  ---------------- ------------ -------- ------------ -------- ------------ --------
                   มูลค่าซื้อขาย    ร้อยละ    มูลค่าซื้อขาย    ร้อยละ    มูลค่าซื้อขาย    ร้อยละ

  บัญชีเงินสด         107,690.90   76.74    108,722.33   68.20    101,639.01   63.84

  บัญชีเครดิตบาลานซ์   10,473.53    7.46     28,656.97    17.98    28,972.08    18.20

  บัญชีอินเทอร์เน็ต     22,173.82    15.80    22,030.80    13.82    28,588.72    17.96

  รวม              140,338.25   100.00   159,410.09   100.00   159,199.81   100.00
  ----------------------------------------------------------------------------------

ผลงานที่สำคัญด้านการจัดจำหน่ายและรับประกันการจัดจำหน่ายหลักทรัพย์ในปี 2554 และปี 2555
สรุปได้ดังนี้

ในปี 2554 บริษัทเข้าร่วมเป็นผู้จำหน่ายหลักทรัพย์ที่เสนอขายต่อประชาชนเป็นครั้งแรก (IPO)
จำนวน 2 บริษัท ได้แก่บริษัทแอล เอช ไฟแนนเชียล กรุ๊ป จำกัด (มหาชน) และบริษัทน้ำตาลครบุรี
จำกัด (มหาชน)

ในปี 2555 บริษัทเข้าร่วมเป็นผู้จำหน่ายหลักทรัพย์ที่เสนอขายต่อประชาชนเป็นครั้งแรก (IPO)
จำนวน 3 บริษัทได้แก่ บมจ.เอเซีย เอวิชั่น บมจ.ดับบลิวเอช เอ คอร์ปอเรชั่น และ บมจ.ที เอส
ฟลาวมิลล์

ด้านธุรกิจจัดการกองทุนส่วนบุคคล สำนักงาน ก.ล.ต.
ได้ออกใบอนุญาตสำหรับการจัดการกองทุนส่วนบุคคลทั้งหมด 45 ใบอนุญาต
แต่ด้วยการจัดตั้งหน่วยงาน บุคลากรที่จะดูแลลูกค้า และเงินกองทุนที่ค่อนข้างมีจำนวนจำกัด
รวมถึงระบบการติดตามการลงทุนเป็นการลงทุนที่ค่อนข้างสูง นอกจากนี้
หากองค์กรใดที่ไม่มีฐานลูกค้ามากเพียงพอ หรือไม่ได้เป็นบริษัทที่เป็นเครือข่ายของของธนาคาร
การจัดตั้งหน่วยงานใหม่เพื่อดูแลธุรกิจนี้จะเป็นไปค่อนข้างลำบาก
เพราะฐานลูกค้าส่วนใหญ่จะกระจุกตัวอยู่ที่ธนาคารใหญ่เพียงไม่กี่แห่ง ดังนั้น หากไม่มี economy of
scale จะไม่สามารถมีรายได้เพียงพอ หรืออาจใช้เวลากว่าจะมีรายได้ที่เพียงพอที่จะเป็นธุรกิจ
จึงทำให้ผู้ประกอบการหลายรายยุบหน่วยงาน หรือออกจากธุรกิจนี้ไป โดยโอนย้ายหน่วยงานนี้
เข้าไปอยู่กับบลจ. เป็นส่วนมาก ปัจจุบัน มีผู้ประกอบการที่ยังคง active อยู่ 28 ราย เป็นบลจ.
20 ราย และเป็นบริษัทหลักทรัพย์เพียง 8 ราย

แนวโน้มธุรกิจหลักทรัพย์ในปี 2556

ในปี 2556
ตลาดหุ้นไทยยังคงได้รับอานิสงส์จากกระแสเงินทุนนอกที่ยังคงไหลเข้าตลาดทุนในประเทศอย่างต่อเนื่องเนื่องจากนโยบายการเงินแบบผ่อนคลายของธนาคารกลางต่างๆทั่วโลก
นอกจากนั้นด้วยส่วนต่างระหว่างอัตราดอกเบี้ยในประเทศกับประเทศพัฒนาแล้วที่อยู่ในระดับสูง
จะยังทำให้เกิดการโยกย้ายเงินเข้ามาในประเทศเพื่อทำ Carry trade อย่างต่อเนื่อง
โดยเฉพาะอย่างยิ่งการใช้เงินเยนญี่ปุ่นที่มีต้นทุนต่ำและมีแนวโน้มที่จะอ่อนค่ามากขึ้นเมื่อเทียบกับค่าเงินบาทของไทย

สำหรับปัจจัยบวกในประเทศนั้นเศรษฐกิจไทยมีแนวโน้มขยายตัวเพิ่มขึ้นจากการขยายตัวทางด้านการลงทุนภาคเอกชนเป็นสำคัญ
เนื่องจากทางรัฐบาลยังคงมีการทยอยลงทุนใน Mega Project อย่างต่อเนื่อง
ที่สำคัญการส่งออกของไทยที่ผ่านพ้นจุดต่ำสุดไปแล้วน่าจะกลับสู่ภาวะปกติได้ในช่วงครึ่งหลังของปี
2556 นี้ สำหรับบริษัทจดทะเบียนในปีนี้ยังได้รับประโยชน์ทางสิทธิภาษีที่เพิ่มขึ้น
จากการลดอัตราภาษีนิติบุคคลลงจากร้อยละ 23% เป็นร้อยละ 20
และการปรับลดภาษีเงินได้บุคคลธรรมดาที่จะเริ่มมีผลบังคับใช้ในปี 2556
ซึ่งน่าจะส่งผลบวกกับการบริโภคภาคเอกชนได้เป็นอย่างดี

สำหรับปัจจัยเสี่ยงที่ต้องติดตามอย่างใกล้ชิดได้แก่ประเด็นการถกเถียงของสภา Congress
สหรัฐฯเกี่ยวกับการขอปรับขึ้นเพดานการก่อหนี้ สาธารณะในช่วงเดือนกุมภาพันธ์-มีนาคม
ซึ่งอาจกินเวลายืดเยื้อ
เนื่องจากจุดยืนระหว่างพรรครีพับลิกันและพรรคเดโมแครตยังคงอยู่ห่างกันพอสมควร
นอกจากนั้นประเด็นการเลือกตั้งใหม่ในประเทศอิตาลีและเยอรมนี
ยังอาจเป็นตัวบ่งชี้ถึงความมีเสถียรภาพของกลุ่มประเทศยูโรโซนต่อไป

  ---------- ------------------------------------------------------------
  Chart      อัตราการเติบโตของกำไรสุทธิต่อหุ้นของตลาดหุ้นไทย

  []         
  ---------- ------------------------------------------------------------

ที่มา: Trinity Research

ทั้งนี้ บริษัทฯ ประเมินเป้าหมาย SET Index ปี 2556 อยู่ที่ระดับ 1500 - 1550 จุด ซึ่งใช้วิธี
fair forward PE ที่ 13.8 เท่า
โดยมีสมมติฐานว่าปัญหาหนี้สาธารณะยุโรปจะไม่ทวีความรุนแรงจนทำให้กลุ่มประเทศยูโรโซนมีการแตกสลาย
ส่วนอัตราการขยายตัวทางเศรษฐกิจของไทยในปี 2556 คาดว่าจะอยู่ที่อัตราร้อยละ 5.0
โดยน่าจะได้รับอานิสงส์จากการขยายตัวของอุปสงค์ภายในประเทศเป็นหลัก
และคาดการณ์อัตราดอกเบี้ยนโยบายที่ระดับ 2.75%
โดยมองว่าแรงกดดันทางด้านเงินเฟ้อยังไม่น่าจะเป็นอุปสรรคสำคัญต่อการดำเนินนโยบายการเงินของธนาคารแห่งประเทศไทย

แนวโน้มการแข่งขัน

แม้ตั้งแต่วันที่ 1 มกราคม 2553
ธุรกิจหลักทรัพย์ต้องปรับโครงสร้างการคิดค่านายหน้าซื้อขายหลักทรัพย์มาเป็นแบบขั้นบันได
ซึ่งนับเป็นจุดเริ่มต้นของภาวะการแข่งขันจนทำให้อัตราค่าคอมเฉลี่ยของกลุ่มฯ
(ไม่รวมการซื้อขายของบัญชีบริษัทหลักทรัพย์) ลดลงเหลือร้อยละ 0.17 จากร้อยละ 0.23 ในปี
2552 อีกทั้งตั้งแต่วันที่ 1 มกราคม 2555
ยังเป็นการเริ่มเปิดเสรีค่านายหน้าเต็มรูปแบบเป็นครั้งแรก
แต่จากการที่บริษัทหลักทรัพย์ส่วนใหญ่ยังคงหลีกเลี่ยงการแข่งขันด้านราคา
จึงทำให้อัตราค่าคอมเฉลี่ยของกลุ่มฯ (ไม่รวมการซื้อขายของบัญชีบริษัทหลักทรัพย์) ปี 2554 และปี
2555 ยังทรงตัวอยู่ที่ร้อยละ 0.17 และร้อยละ 0.16 ใกล้เคียงกับปี 2553
อย่างไรก็ดีด้วยภาวะการณ์แข่งขันในธุรกิจหลักทรัพย์ที่ยังคงมีแนวโน้มรุนแรงเพิ่มมากขึ้นตามลำดับ
จึงทำให้บริษัทหลักทรัพย์แต่ละแห่งต้องเตรียมความพร้อมในการรักษาฐานลูกค้าเดิมและเพิ่มลูกค้าใหม่ๆ
ด้วยการมุ่งเน้นคุณภาพการให้บริการ ทั้งด้านการให้คำแนะนำการลงทุน
การให้บริการบทวิเคราะห์หลักทรัพย์ที่มีคุณภาพ ตลอดจนขยายสินค้าหรือบริการทางการเงินใหม่ๆ
ที่ลูกค้าน่าจะสนใจในการลงทุนให้กว้างขึ้น เพื่อเพิ่มโอกาสและความหลากหลายในการลงทุน
รวมทั้งเพิ่มผลตอบแทนในการลงทุนให้แก่ลูกค้า

นอกจากนี้เพื่อลดความเสี่ยงจากการพึ่งพารายได้จากธุรกิจนายหน้าซื้อขายหลักทรัพย์
บริษัทหลักทรัพย์แต่ละแห่ง ยังต้องเร่งกระจายหรือเพิ่มรายได้ไปยังธุรกิจด้านอื่นๆ มากขึ้น เช่น
ธุรกิจวาณิชธนกิจ และธุรกิจจัดการกองทุนส่วนบุคคล
ขณะเดียวกันการควบรวมระหว่างบริษัทหลักทรัพย์ เพื่อลดต้นทุนและเพิ่มความสามารถในการแข่งขัน
หรือ การร่วมทุนระหว่างบริษัทหลักทรัพย์กับธนาคารทั้งในและต่างประเทศ
ซึ่งมีความเชี่ยวชาญคนละด้าน
เพื่อช่วยเพิ่มความแข็งแกร่งทางการเงินและทำให้มีโอกาสพัฒนาสินค้าทางการเงินใหม่ๆ
รวมทั้งยังเป็นการขยายฐานลูกค้า ได้เป็นสิ่งจำเป็นและเกิดขึ้นอย่างต่อเนื่องในช่วงหลายปีที่ผ่านมา
เช่น 1) บล. เคทีบี และ บมจ. หลักทรัพย์ ซีมิโก้ ควบรวมเป็น บล. เคทีซีมิโก้ 2) บมจ.
หลักทรัพย์ ไซรัส บล. สินเอเซีย และ บล. ฟินันซ่า ควบรวมเป็น บมจ. หลักทรัพย์ ฟินันเซีย
ไซรัส 3) บมจ. หลักทรัพย์ กิมเอ็ง เปลี่ยนชื่อเป็น บมจ. หลักทรัพย์ เมย์แบงก์ กิมเอ็ง
หลังมีการปรับโครงสร้างผู้ถือหุ้นใหญ่เป็นธนาคารเมย์แบงก์ 4) บมจ. หลักทรัพย์ บัวหลวง
ถูกธนาคารกรุงเทพซึ่งเป็นผู้ถือหุ้นใหญ่ทำคำเสนอซื้อหลักทรัพย์ทั้งหมด เพื่อเพิกถอนออกจากตลท.
และ 5) บมจ. ภัทร ควบรวมกับธนาคารเกียรตินาคิน

  --------- -------------------------------------------------------------
  Chart     อัตราค่านายหน้าสุทธิ (ไม่รวมบัญชีบริษัทหลักทรัพย์)

  []        
  --------- -------------------------------------------------------------

ที่มา: Trinity Research

ในส่วนของธุรกิจจัดการกองทุนส่วนบุคคล
เนื่องด้วยการคาดการณ์ผลประกอบการของบริษัทที่จดทะเบียนในตลาดหลักทรัพย์คาดว่าจะมีแนวโน้มรายได้ดีต่อเนื่องจากปี
2555 เนื่องจากการที่อัตราดอกเบี้ยอยู่ในระดับต่ำ
จึงยังเอื้ออำนวยทำให้ธุรกิจนี้เติบโตต่อไปได้ในปีนี้ โดยเฉพาะอย่างยิ่ง
เมื่ออัตราผลตอบแทนจากการลงทุนในหลักทรัพย์โดยวัดจาก SET Index ให้ผลตอบแทนสูงถึงร้อยละ
37 จึงเป็นแรงดึงดูดให้ผู้ลงทุนสนใจบริการนี้มากขึ้นกว่าปีที่ผ่านมา
ขณะเดียวกันก็มีการแข่งขันบริการกองทุนส่วนบุคคลที่รุนแรงยิ่งขึ้น มีการแข่งขันด้านราคามากขึ้น
และมีผู้ประกอบการเพิ่มขึ้น อย่างไรก็ตาม
ผู้ประกอบการจะเริ่มสร้างฐานรายได้จากค่าธรรมเนียมที่มีความเสถียรเข้ามาทดแทนรายได้ค่านายหน้าที่กำลังจะลดน้อยลงไปเรื่อยๆ
ส่วนฐานลูกค้าจะเน้นไปที่ลูกค้าเฉพาะกลุ่ม high net worth
สำหรับผู้ประกอบการรายเล็กที่ไม่มีฐานลูกค้าหรือส่วนแบ่งการตลาดที่เทียบเคียงกับธนาคารหรือบลจ.ในเครือของธนาคารขนาดใหญ่ได้
การหาลูกค้ารายใหม่ จะต้องสามารถแสดงผลงานการลงทุน หรือมี track record
ที่ดีอย่างสม่ำเสมอ
จึงจะสามารถจูงใจลูกค้าให้มีความสนใจในการใช้บริการกับผู้จัดการกองทุนที่ไม่ใช่เครือข่ายของธนาคาร
หรือเป็นบลจ.ที่มีชื่อเสียงได้ สำหรับบริษัทฯได้เริ่มธุรกิจนี้ ตั้งแต่ 7 ปีที่แล้ว
และมีขนาดกองทุนที่เติบโตขึ้นอย่างก้าวกระโดด จึงเป็นที่มั่นใจ
และพิสูจน์ได้ว่ากองทุนที่บริหารจัดการโดยบล.ทรีนีตี้
สามารถให้อัตราผลตอบแทนเป็นที่พอใจของผู้ลงทุนได้เป็นอย่างดี

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันเพื่อเพิ่มส่วนแบ่งการตลาดให้มากขึ้นในส่วนของลูกค้ารายย่อยในประเทศ
และขยายฐานลูกค้าในส่วนของนักลงทุนสถาบันและนักลงทุนต่างประเทศให้มากขึ้น
โดยมุ่งเน้นพัฒนาในด้านการจัดให้มีระบบงานและให้บริการข้อมูลที่ถูกต้อง ครบถ้วน รวดเร็ว
และฉับไว
การพัฒนาบุคลากรด้านการตลาดให้มีความเชี่ยวชาญและมีคุณภาพในการนำเสนอทางเลือกการลงทุนในสินทรัพย์หลายประเภท
ได้แก่ หลักทรัพย์ ตราสารหนี้ กองทุนรวม อนุพันธ์ เช่น Stock Futures, Gold Futures
รวมถึงการให้บริการที่สนับสนุนธุรกิจตัวแทนนายหน้า เช่น การยืมและให้ยืมหลักทรัพย์
(Securities Borrowing and Lending) การให้มีจุดขายในรูปแบบสาขาในกรุงเทพฯ
และเขตภูมิภาครวม 8 สาขา ครอบคลุมใน 5 จังหวัด การจัดการกองทุนส่วนบุคคล
การจัดจำหน่ายและรับประกันการจำหน่ายหลักทรัพย์ นอกจากนี้
บริษัทได้พัฒนาเครื่องมือที่ช่วยในการตัดสินใจลงทุนในชื่อ Smart Signal
โดยจัดอบรมให้ความรู้แก่พนักงาน และการสัมมนาให้ลูกค้า
การเพิ่มการให้บริการก่อนและหลังการขายผ่าน www.trinityquicktrade.com

นอกจากนี้ บริษัทฯมุ่งการบริหารกองทุนส่วนบุคคลให้มีผลตอบแทนที่ดีอย่างสม่ำเสมอ
มีการบริหารเงินลงทุนแบบอนุรักษ์นิยม ไม่ได้มุ่งแสวงหากำไรสูงสุด
แต่เน้นความปลอดภัยและความสามารถในการทำกำไรอย่างต่อเนื่องสม่ำเสมอเป็นหลัก
ไม่ว่าการลงทุนจะอยู่ในภาวะใด เพื่อให้สามารถส่งมอบอัตราผลตอบแทนที่เป็นบวกให้แก่ผู้ลงทุน

4.2.2 ภาวะการแข่งขันธุรกิจที่ปรึกษาทางการเงิน

ในปี 2555 มีบริษัทจดทะเบียนเข้าระดมทุนในตลาดแรก (IPO) จำนวน 18 บริษัท
(แบ่งเป็นจดทะเบียนใน SET 8 แห่ง และ MAI 10 แห่ง) สูงกว่าเมื่อเทียบกับปี 2554
ซึ่งมีบริษัทจดทะเบียนระดมทุนในตลาดแรกจำนวน 10 บริษัท (แบ่งเป็นจดทะเบียนใน SET 3 แห่ง
และ MAI 7 แห่ง) สำหรับกองทุนอสังหาริมทรัพย์ในปี 2555 มีการเข้าจดทะเบียนในตลาดแรก 6
กองทุนเท่ากับในปี 2554 ซึ่งมีจำนวนกองทุนเข้ามาจดทะเบียนในตลาดแรก 6 กองทุนเช่นเดียวกัน

มูลค่าการระดมทุนในตลาดแรก พบว่า ในปี 2555 มีมูลค่าการระดมทุน 48,471 ล้านบาท
โดยเป็นการเสนอขายหุ้นในตลาดแรก ( IPO) 15,669.2 ล้านบาท
โดยระดมทุนผ่านตลาดหลักทรัพย์ 13,301 ล้านบาท และผ่าน MAI 2,369 ล้านบาท ทั้งนี้ บมจ.
อนันดา ดีเวลลอปเม้นท์ เป็นบริษัทที่มีมูลค่าการระดมทุน IPO สูงสุดในปี 2555 คือสูงถึง 1,333
ล้านบาท ขณะที่มูลค่าการระดมทุนของกองทุนอสังหาริมทรัพย์จะเท่ากับ 32,802 ล้านบาท
ซึ่งมากสุดเป็นประวิติการณ์โดยมีกองทุนอสังหาริมทรัพย์สิทิการเช่าเทสโก้ โลตัส รีเทล โกรท
(TLGF) มีขนาดสูงสุดที่ 27,789 ล้านบาท

ส่วนการระดมทุนในตลาดรองมีมูลค่า 148,452 ล้านบาท ประกอบด้วย 1)
การเสนอขายหุ้นต่อประชาชนทั่วไป (PO) 100,056.7 ล้านบาท โดย บมจ.ปตท.สผ.
มีมูลค่าการระดมทุนสูงสุดถึง 92,300 ล้านบาท 2) การเสนอขายหุ้นให้สิทธิผู้ถือหุ้นเดิม (RO)
355.3 ล้านบาท และ 3) การเสนอขายหุ้นให้แก่นักลงทุนเฉพาะเจาะจง (PP) 48,040.2
ล้านบาท

สำหรับแนวโน้มปี 2556 คาดว่าจะเป็นที่ที่ดีสำหรับหุ้น IPO จากปัจจุบันมีบริษัทที่ยื่นขออนุญาต IPO
14 บริษัท โดยเข้าตลาดหลักทรัพย์ 5 บริษัท เข้าตลาด MAI 8 บริษัท
และมีกองทุนโครงสร้างพื้นฐาน 1 กองทุน

ผลงานด้านที่ปรึกษาทางการเงิน

ในปี 2554 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด
ได้เป็นที่ปรึกษาทางการเงินให้กับ บริษัทบริหารสินทรัพย์ กรุงเทพพาณิชย์ จำกัด (BAM)
ในการศึกษาเพื่อประเมินและให้ความเห็นต่อความพร้อมของบริษัทในการเข้าจดทะเบียนในตลาดหลักทรัพย์แห่งประเทศไทย
การเป็นที่ปรึกษาทางการเงินให้กับบริษัท เวฟ เอ็นเตอร์เทนเมนท์ จำกัด (มหาชน)
เพื่อเข้าลงทุนในบริษัท ไทยโซล่าร์ เอ็นเนอร์ยี่ จำกัด ซึ่งดำเนินธุรกิจโรงไฟฟ้าแสงอาทิตย์
การเป็นที่ปรึกษาให้กับบริษัทสมบูรณ์ แอ๊ดวานซ์ เทคโนโลยี จำกัด (มหาชน)
เพื่อออกและเสนอขายหุ้นให้กับพนักงานบริษัท (ESOP)
การเป็นที่ปรึกษาทางการเงินอิสระให้ความเห็นต่อผู้ถือหุ้นต่อคำเสนอซื้อหลักทรัพย์ ต่อการควบกิจการ
และต่อรายการที่เกี่ยวโยงกัน ให้กับบริษัทจดทะเบียนจำนวน 4 บริษัท
นอกจากนี้ยังเป็นที่ปรึกษาทางการเงินในการจัดกลุ่มโครงสร้างธุรกิจของบริษัทที่มิได้จดทะเบียนขนาดใหญ่
1 แห่ง
และเป็นที่ปรึกษาทางการเงินให้กับบริษัทที่อยู่ในระหว่างการเตรียมคำพร้อมเพื่อจดทะเบียนเข้าตลาดหลักทรัพย์อีกจำนวนหนึ่ง
เป็นต้น

ในปี 2555 บริษัทและฝ่ายวาณิชธนกิจ บริษัทหลักทรัพย์ ทรีนีตี้ จำกัด
ได้ดำเนินการเป็นที่ปรึกษาทางการเงินให้กับบริษัทต่างๆ
โดยเป็นที่ปรึกษาทางการเงินอิสระในการให้ความเห็นต่อความเหมาะสมของการทำคำเสนอซื้อหลักทรัพย์เพื่อครอบงำกิจการของ
บริษัท เอส. แพ็ค แอนด์ พริ้นท์ จำกัด (มหาชน)
ความเหมาะสมของการเข้าทำรายการที่เกี่ยวโยงกันของบริษัท ปตท. สำรวจและผลิตปิโตรเลียม
จำกัด (มหาชน) ความเหมาะสมของรายการการได้มาซึ่งสินทรัพย์ และ
รายการที่เกี่ยวโยงกันของบริษัท วีนิไทย จำกัด (มหาชน)
ความเหมาะสมในการความเหมาะสมของการทำคำเสนอซื้อหลักทรัพย์เพื่อครอบงำกิจการและเพิกถอนหลักทรัพย์จากการเป็นหลักทรัพย์จดทะเบียนของบริษัทหลักทรัพย์ซิกโก้
จำกัด
นอกจากนี้ยังเป็นที่ปรึกษาทางการเงินในการจัดทำโครงการเสนอขายหุ้นให้แก่พนักงานของบริษัท
สมบูรณ์ แอ๊ดวานซ์ เทคโนโลยี จำกัด (มหาชน)
ที่ปรึกษาทางการเงินให้กับบริษัทที่ดำเนินธุรกิจวัสดุก่อสร้างในการศึกษาเพื่อเข้าซื้อกิจการที่สนใจลงทุน
ทั้งนี้ยังเป็นที่ปรึกษาในการนำบริษัทเข้าจดทะเบียนในตลาดหลักทรัพย์ และ MAI
ซึ่งอยู่ระหว่างการดำเนินการ 4 บริษัท

แนวโน้มการแข่งขัน 

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินกว่า 70 ราย ที่ได้รับความเห็นชอบจากสำนักงาน
ก.ล.ต. และกลุ่มที่รับงานอิสระอีกจำนวนหนึ่ง ทำให้ภาวะการแข่งขันสูงมาก บริษัทฯ
จึงคงมุ่งเน้นคุณภาพของงาน ประสบการณ์และความเชี่ยวชาญของทีมงาน เครือข่ายความสัมพันธ์
ความคิดริเริ่มในการนำเสนอรูปแบบตราสารทางการเงินใหม่ๆ

กลยุทธ์การแข่งขัน

บริษัท ทรีนีตี้ แอ๊ดไวซอรี่ 2001 จำกัด และฝ่ายวาณิชธนกิจ บริษัทหลักทรัพย์ ทรีนีตี้ จำกัด
มีนโยบายเน้นการดูแลลูกค้าแบบครบวงจร โดยการสร้างความสัมพันธ์กับลูกค้าในลักษณะ
Corporate Client โดยดูแลติดตามและให้บริการที่ปรึกษาอย่างต่อเนื่องในทุกด้าน
ให้บริการที่ปรึกษาด้านการระดมทุนทั้งตราสารหนี้และตราสารทุน
การออกตราสารจากการแปลงสินทรัพย์เป็นหลักทรัพย์ รวมถึงการเป็นที่ปรึกษาในการควบรวมกิจการ
นอกจากนั้น บริษัทฯ มีนโยบายในการศึกษาและวิจัย สินค้า /
บริการใหม่เพื่อเป็นเครื่องมือทางการเงิน เช่น ตราสารอนุพันธ์
ในแนวทางเพื่อการลดความเสี่ยงของการบริหารต้นทุนของกิจการ บริษัทฯ
เชื่อว่าด้วยทีมงานที่มีคุณภาพ ประสบการณ์ และความเชี่ยวชาญในธุรกิจ บริษัทฯ
สามารถแข่งขันและให้บริการที่ดีกับลูกค้าได้

4.2.3 ภาวะตลาดและการแข่งขันในธุรกิจตัวแทนซื้อขายสัญญาซื้อขายล่วงหน้า

นับตั้งแต่เปิดดำเนินการซื้อขายในเดือน เม.ย. 2549 ภาวะการซื้อขายในตลาดอนุพันธ์ (TFEX)
มีแนวโน้มเติบโตอย่างต่อเนื่อง ซึ่งสะท้อนได้จากในปี 2555 มีปริมาณการซื้อขายทั้งสิ้น
10,457,928 สัญญา หรือเฉลี่ย 43,823 สัญญาต่อวัน เพิ่มขึ้นอัตราร้อยละ 6.50 จากปี 2554
ที่มีปริมาณการซื้อขายทั้งสิ้น 10,027,116 สัญญา หรือเฉลี่ย 41,145 สัญญาต่อวัน และเพิ่มขึ้นกว่า
1.20 เท่า จากปี 2553 ที่มีปริมาณการซื้อขายทั้งสิ้น 4,519,436 สัญญา หรือเฉลี่ย 18,676
สัญญาต่อวัน หรือกล่าวได้ว่า ในช่วง 3 ปีที่ผ่านมา ปริมาณการซื้อขายมีอัตราการเติบโตเฉลี่ยต่อปี
(Compound Annual Growth Rate: CAGR) เท่ากับร้อยละ 50.8 โดยในปี 2555 SET50
Index Futures ยังคงครองแชมป์ปริมาณการซื้อขายสูงสุดด้วยสัดส่วนร้อยละ 38.6
รองลงมาได้แก่ Gold Futures และ Single Stock Futures คือ ประมาณร้อยละ 34.8
และ 20.7 ตามลำดับ เพิ่มขึ้นจากปี 2552 ซึ่งเป็นปีแรกที่เริ่มทำการซื้อขาย Gold Futures และ
Single Stock Futures ที่มีสัดส่วนร้อยละ 10.1 และร้อยละ 4.7 ตามลำดับ ขณะที่การซื้อขาย
Options ยังคงไม่ได้รับความนิยมจากนักลงทุนเช่นเดิม โดยมีสัดส่วนการซื้อขายเพียงร้อยละ 0.52
ลดลงจากปี 2554 ที่มีสัดส่วนการซื้อขายร้อยละ 1.08 เช่นเดียวกันกับ Interest Rate
Futures ซึ่งแม้จะเริ่มดำเนินการซื้อขายมาตั้งแต่ปี 2553 แต่ยังคงมีปริมาณการซื้อขายเบาบาง
โดยปี 2555 มีปริมาณการซื้อขายทั้งสิ้น 27 สัญญา ลดลงจาก 429 สัญญาในปี 2554
ขณะที่ผลิตภัณฑ์ใหม่ที่ออกมาในปี 2554 อย่างเช่น Silver Futures
แม้จะได้รับความนิยมไม่มากนัก โดยมีสัดส่วนการซื้อขายเพียงร้อยละ 0.14ลดลงจากปี 2554
ที่มีสัดส่วนการซื้อขายร้อยละ 0.34 แต่ในทางกลับกัน Brent Crude Oil Futures
กลับได้รับความนิยมจากนักลงทุนเพิ่มขึ้น โดยมีสัดส่วนการซื้อขายร้อยละ 1.41 เพิ่มขึ้นจากปี 2554
ที่มีสัดส่วนการซื้อขายร้อยละ 0.03 ส่วนในปี 2555 ตลาด TFEX ได้ออกผลิตภัณฑ์ใหม่ คือ USD
Futures ซึ่งเริ่มมีสัดส่วนการซื้อขายที่น่าพอใจ คือ ร้อยละ 3.79 และล่าสุดเมื่อวันที่ 29 ตุลาคม
2555 ได้เริ่มเปิดซื้อขายสัญญาซื้อขายล่วงหน้าที่อ้างอิงกับดัชนีหมวดธุรกิจ (Sector Futures)
เพื่อเพิ่มความหลากหลายของสินค้าให้ครอบคลุมตลาดเงินและตลาดทุนมากขึ้น
รวมทั้งเพื่อให้สอดคล้องกับความต้องการของกลุ่มผู้ลงทุนและเป็นเครื่องมือให้แก่ผู้ที่ต้องการบริหารความเสี่ยงในการดำเนินธุรกิจ

ทั้งนี้ในปี 2555 ตลาดอนุพันธ์มีปริมาณการซื้อขายสูงขึ้น
สืบเนื่องมาจากความเข้าใจของนักลงทุนในส่วนของผลิตภัณฑ์ที่เพิ่มขึ้น การเพิ่มขึ้นบัญชีบริษัทหลักทรัพย์
(Proprietary Trading), และความผันผวนของภาวะตลาดหุ้นและราคาทองคำที่มีค่อนข้างมาก
จึงทำให้ได้รับความสนใจจากนักลงทุนในการลงทุนในสัญญาซื้อขายล่วงหน้า อีกทั้งในปี 2555
ตลาดอนุพันธ์ยังมีการเพิ่มสินค้าใหม่โดยเพิ่มหลักทรัพย์อ้างอิง (Underlying Assets)
ของสัญญาซื้อขายล่วงหน้าที่อ้างอิงกับค่าเงิน USD และ Sector Futures อิงดัชนี 5 หมวดธุรกิจ
ได้แก่ ICT, BANK, FOOD, ENERGY และ COMM ทั้งนี้ ณ วันที่ 30 ธันวาคม 2555
ตลาดอนุพันธ์มีสถานะคงค้างรวม 238,981 สัญญา

ทั้งนี้กลุ่มนักลงทุนหลักกลายมาเป็นนักลงทุนสถาบันในประเทศแทนนักลงทุนรายย่อยในประเทศ
โดยในปี 2555 สัดส่วนมูลค่าการซื้อขายของนักลงทุนสถาบันในประเทศเท่ากับร้อยละ 53.40
ในขณะที่นักลงทุนรายย่อยในประเทศ
และนักลงทุนต่างประเทศมีสัดส่วนการมูลค่าการซื้อขายอยู่ที่ร้อยละ 38.90 และร้อยละ 7.70
ตามลำดับ

ในปี 2555 มีบริษัทที่เป็นสมาชิกบริษัท ตลาดอนุพันธ์ (ประเทศไทย) จำกัด
ซึ่งทำหน้าที่เป็นตัวแทนซื้อขายสัญญาซื้อขายล่วงหน้าจำนวนทั้งสิ้น 41 บริษัท
โดยประกอบด้วยสมาชิกทั่วไป 35 บริษัท
และสมาชิกประเภทตัวแทนที่จำกัดเฉพาะสัญญาซื้อขายล่วงหน้าที่อ้างอิงกับทองคำ 6 บริษัท โดย
บริษัทฯ มีส่วนแบ่งการตลาดด้วยปริมาณการซื้อขายเป็นอันดับ 9 ซึ่งคิดเป็นสัดส่วนร้อยละ 4.18
ของปริมาณการซื้อขายรวม

ตารางสรุปภาวะการซื้อขายสัญญาซื้อขายล่วงหน้า

+----------------------------+-------------+-------------+-------------+
|                            | ปี 2553      | ปี 2554      | ปี 2555      |
+----------------------------+-------------+-------------+-------------+
| ปริมาณการซื้อขาย (สัญญา)       | 4,519,436   | 10,027,116  | 10,457,928  |
|                            |             |             |             |
|                            | 77,955      | 56,452      | 238,981     |
|                            |             |             |             |
|                            | 1,887,660   | 4,431,851   | 4,168,068   |
|                            |             |             |             |
|                            | 18,676      | 41,145      | 43,823      |
|                            |             |             |             |
|                            | 7,801       | 18,187      | 17,110      |
+----------------------------+-------------+-------------+-------------+
| สถานะคงค้าง (สัญญา)          |             |             |             |
+----------------------------+-------------+-------------+-------------+
| จำนวนรายการ (รายการ)       |             |             |             |
+----------------------------+-------------+-------------+-------------+
| ปริมาณการซื้อขายเฉลี่ยต่อวัน      |             |             |             |
| (สัญญา)                     |             |             |             |
+----------------------------+-------------+-------------+-------------+
| จำนวนรายการเฉลี่ยต่อวัน        |             |             |             |
| (รายการ)                   |             |             |             |
+----------------------------+-------------+-------------+-------------+

ที่มา: บริษัท ตลาดอนุพันธ์ (ประเทศไทย) จำกัด (มหาชน)

ตารางแสดงปริมาณการซื้อขายของตลาดอนุพันธ์แยกตามประเภทของนักลงทุน

  หน่วย : สํญญา

  ---------------- ----------- --------- ------------ -------- ------------ --------
  ประเภทนักลงทุน     ปี 2553                ปี 2554                ปี 2555       

                   จำนวนสัญญา   ร้อยละ     จำนวนสัญญา             จำนวนสัญญา    ร้อยละ

  รายย่อยในประเทศ   2,585,717   57.21     6,018,895    60.03    4,068,134    38.90

  สถาบันในประเทศ    1,477,831   32.70     3,364,541    33.55    5,584,534    53.40

  ต่างประเทศ        455,888     10.09     643,681      6.42     805,260      7.70

  รวม              4,519,436   100.00    10,027,117   100.00   10,457,928   100.00
  ---------------- ----------- --------- ------------ -------- ------------ --------

ที่มา: บริษัท ตลาดอนุพันธ์ (ประเทศไทย) จำกัด (มหาชน)

ปริมาณการซื้อขายสัญญาซื้อขายล่วงหน้าและส่วนแบ่งการตลาดของบริษัทสมาชิกในปี 2554 และปี 2555

  --------------------------------------------------------------------------------------------------
              ปี 2554                                           ปี 2555                 
  ----------- --------------------- --------------- ---------- --------------------- ---------------
  บริษัท        ปริมาณการซื้อขาย(สัญญา)   ส่วนแบ่งการตลาด   บริษัท       ปริมาณการซื้อขาย(สัญญา)   ส่วนแบ่งการตลาด
                                    (ร้อยละ)                                          (ร้อยละ)

  GBS         2,261,157             11.28           GBS        2,079,481             9.94

  PST         1,692,636             8.44            MBKET      1,427,961             6.83

  MBKET       1,484,682             7.4             PHATR      1,420,221             6.79

  MTSGF       1,136,861             5.67            PST        1,326,290             6.34

  KGI         1,087,015             5.42            KGI        1,248,556             5.97

  TNITY       1,033,224             5.15            KTZ        1,205,627             5.76

  FSS         857,604               4.28            MTSGF      954,458               4.56

  GTWM        855,271               4.26            FSS        879,906               4.21

  CGS         835,078               4.16            TNITY      874,757               4.18

  AFC         815,377               4.07            YLG        766,384               3.66

  KTZ         737,162               3.68            CGF        764,415               3.65

  BLS         724,487               3.61            BLS        736,149               3.52

  PHATR       677,861               3.38            GTWM       669,351               3.2

  ASP         647,689               3.23            CGS        656,541               3.14

  YLG         555,027               2.77            KS         545,337               2.61

  UOBKH       523,950               2.61            ASP        535,070               2.56

  HGF         505,588               2.52            CIMBS      533,160               2.55

  TNS         505,377               2.52            TNS        499,842               2.39

  KS          356,543               1.78            JPM        479,377               2.29

  JPM         291,419               1.45            AFC        476,306               2.28

  CNS         282,828               1.41            UOBKH      396,050               1.89

  KKS         282,263               1.41            KKS        315,874               1.51

  SCBS        258,712               1.29            CNS        312,883               1.5

  CGF         234,648               1.17            SCBS       306,124               1.46

  CS          193,372               0.96            HGF        300,871               1.44

  DBSV        161,404               0.8             CS         228,771               1.09

  KSS         141,890               0.71            KSS        142,268               0.68

  CIMBS       137,910               0.69            DBSV       132,683               0.63

  TSC         118,394               0.59            TSC        117,942               0.56

  UBS         108,748               0.54            KTBST      107,968               0.52

  CIMBI       106,871               0.53            AIRA       102,607               0.49

  UOBFT       103,474               0.52            OSK        97,436                0.47

  KTBST       93,779                0.47            UBS        84,510                0.4

  CLSAT       82,568                0.41            CIMBI      74,071                0.35

  US          60,842                0.3             UOBFT      63,518                0.3

  AIRA        60,028                0.3             CLSAT      50,889                0.24

  OSK         40,371                0.2             IVG        2,201                 0.01

  IVG         2,122                 0.01            FSL        -                     -

  FSL         -                     -               US         -                     -

  MPSEC       -                     -               MPSEC      -                     -

  ACLS        -                     -               ACLS       -                     -

  SCIBS       -                     -                                                
  --------------------------------------------------------------------------------------------------

ที่มา: บริษัท ตลาดอนุพันธ์ (ประเทศไทย) จำกัด (มหาชน)

แนวโน้มธุรกิจตัวแทนซื้อขายสัญญาซื้อขายล่วงหน้าปี 2556 

ในปี 2556 คาดปริมาณการซื้อขายในตลาดอนุพันธ์ (TFEX) น่าจะเติบโตต่อเนื่อง
โดยเพิ่มขึ้นมากกว่า 50,000 สัญญาต่อวัน จาก 43,823 สัญญาต่อวันในปี 2555 โดยคาด SET50
Futures และ Gold Futures ยังคงเป็นสินค้าที่ได้รับความนิยมในระดับต้นๆ
หากเทียบกับสินค้าอื่น ภายใต้ภาวะตลาดโลกที่ยังมีความผันผวน อีกทั้งในปี 2555
ตลาดอนุพันธ์จะมีการเปิดตัวสัญญาซื้อขายล่วงหน้าที่อ้างอิงดอลลาร์ (US Dollar Futures)
และสัญญาซื้อขายล่วงหน้าที่อ้างอิงกับดัชนีหมวดธุรกิจ (Sector Futures)
ซึ่งคาดจะทำให้ตลาดคึกคักมากขึ้น
เพราะสินค้าดังกล่าวนับเป็นที่สนใจของนักลงทุนที่จะเข้ามาเก็งกำไรหรือใช้บริหารความเสี่ยงในการดำเนินธุรกิจให้มีประสิทธิภาพมากขึ้น
ทั้งนี้การเติบโตในปี 2555 มีปัจจัยสนับสนุนที่สำคัญมาจากการเติบโตของ Single Stock
Futures มีการซื้อขายเพิ่มขึ้นร้อยละ 31.4 โดยเพิ่มเป็น 2,168,037 สัญญา จาก 1,578,092
สัญญาในปี 2554 รองมา คือ Oil Futures ที่มีการซื้อขายเพิ่มเป็น 147,823 สัญญา จาก
3,320 สัญญาในปี 2554

ในปี 2556
ตลาดอนุพันธ์ยังคงจะร่วมมือกับสมาชิกตลาดอนุพันธ์และพันธมิตรในด้านการขยายฐานผู้ลงทุน
โดยจะเน้นเรื่องของการสร้างความรู้ความเข้าใจเกี่ยวกับอนุพันธ์และกลยุทธ์ในการซื้อขายแก่ผู้ลงทุนและผู้สนใจ
รวมทั้งจะให้ความสำคัญกับเรื่องของการเพิ่มสภาพคล่องของอนุพันธ์ที่มีในปัจจุบัน
โดยจะสนับสนุนให้บริษัทสมาชิกขยายการทำธุรกิจในการเป็นผู้ดูแลสภาพคล่อง
ซึ่งจะเน้นทั้งอนุพันธ์ที่เป็นที่รู้จัก ได้แก่ SET50 Futures และ Gold Futures
และอนุพันธ์ที่เพิ่งเปิดตัวในช่วง 2 ปีที่ผ่านมา คือ Silver Futures, Oil Futures และ US
Dollar Futures
รวมถึงออกสินค้าใหม่เพื่อเป็นทางเลือกให้แก่ผู้ลงทุนและเสริมสร้างการลงทุนให้ครบวงจรด้วย
อีกทั้งจะขยายจำนวนสัญญาที่ถือครองได้สูงสุด (Position Limit) ของสัญญา Stock Futures
จาก 20,000 สัญญา เป็น 20,000 - 435,500 สัญญา ตามขนาดของแต่ละหุ้นอ้างอิง
เพื่อให้เหมาะสมและผู้ลงทุนได้ประโยชน์สามารถใช้ Stock Futures
บริหารพอร์ตลงทุนได้สะดวกและมีประสิทธิภาพมากยิ่งขึ้น
นอกจากนี้จะยังคงส่งเสริมให้มีบทวิเคราะห์เกี่ยวกับการซื้อขายมากขึ้น

อย่างไรก็ตาม ภาวะการแข่งขันในปี 2556 น่าจะมีความรุนแรงเพิ่มมากขึ้น
ทั้งจากการเปิดเสรีค่าคอมมิชชั่นซื้อขายหลักทรัพย์ที่อาจส่งผลให้บริษัทสมาชิกหันมาให้ความสำคัญมากขึ้นด้วยการเพิ่มสัดส่วนรายได้จากตลาดอนุพันธ์แทนค่าธรรมเนียมจากการซื้อขายในตลาดหลักทรัพย์
รวมทั้งนโยบายของการเปิดรับสมาชิกตลาดอนุพันธ์เพิ่มน่าจะเป็นปัจจัยหลักที่ทำให้แนวโน้มการแข่งขันมีเพิ่มขึ้นกว่าปีที่ผ่านมา

กลยุทธ์การแข่งขัน

บริษัทฯ
มีนโยบายที่จะรุกธุรกิจตัวแทนซื้อขายสัญญาซื้อขายล่วงหน้าโดยกำหนดกลยุทธ์การแข่งขันในด้านการจัดให้มีระบบการซื้อขายที่มีประสิทธิภาพ
การพัฒนาเครื่องมือรวมทั้งให้บริการข้อมูลที่ถูกต้อง ครบถ้วน รวดเร็ว และฉับไว
เพื่อให้ลูกค้าของบริษัทฯได้รับข้อมูลเพื่อใช้ประกอบการตัดสินใจลงทุน
และเพิ่มประสิทธิภาพบุคลากรเพื่อให้บริการและอำนวยความสะดวกให้กับลูกค้าของบริษัทฯ
ได้อย่างทั่วถึง โดยบริษัทฯ จะจัดอบรมให้เจ้าหน้าที่และลูกค้าเพื่อให้มีความรู้
ความเข้าใจในการลงทุนในตราสารประเภทใหม่ๆ

4.3 การจัดหาแหล่งเงินทุน

4.3.1 แหล่งที่มาของเงินทุน

ณ วันที่ 31 ธันวาคม 2555 บริษัท ทรีนีตี้ วัฒนา จำกัด (มหาชน)
มีเงินทุนจากส่วนของผู้ถือหุ้นและเงินกู้ยืมคิดเป็นร้อยละ 44.20 และร้อยละ 55.80
ของหนี้สินและส่วนของผู้ถือหุ้นรวมตามลำดับ ทั้งนี้วงเงินสินเชื่อจากสถาบันการเงิน
บริษัทมีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

บริษัท ทรีนีตี้ วัฒนา จำกัด (มหาชน) มีเงินให้กู้ยืมเพื่อการดำเนินงานแก่บริษัทในกลุ่มเท่านั้น
ซึ่งอัตรากู้ยืมระหว่างกันเป็นอัตราตลาด บริษัทไม่มีการให้กู้ยืมแก่
หรือกู้ยืมจากผู้บริหารหรือผู้ถือหุ้นแต่อย่างใด

4.3.3 การดำรงเงินกองทุนสภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด
ดำรงเงินกองทุนสภาพคล่องให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ปี 2553 ปี 2554 และปี 2555 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนสภาพคล่องสุทธิระหว่าง ร้อยละ 40-286 ร้อยละ 41-320 และร้อยละ
47-257 ตามลำดับ

ณ วันที่ 31 ธันวาคม 2555 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนสภาพคล่องสุทธิร้อยละ 57.44
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนเงินกองทุนสภาพคล่องสุทธิไม่น้อยกว่าร้อยละ
7 ของหนี้สินทั่วไป และมีเงินกองทุนสภาพคล่องสุทธิไม่น้อยกว่า 25 ล้านบาท